Teine koht on igasugused aeglasest särist tulenevad eriefektid. Olgu siis selleks suumirõnga keeramisel särituse ajal tekkivad triibud, voolava vee ühtlaseks massiks sulatamine, liikumise jäädvustamine vms. Siis on ainukeseks võimaluseks kasutada statiivi abi. Vastasel juhul lisandub soovitud efektile käe värisemise poolt tulenev udusus, mis tavaliselt ei ole eriti meeldiv vaadata. Loomulikult võib ka seda osavalt enda kasuks pöörata, kuid kõikide piltide puhul pole see võimalik.